A magyar fiatalok a mezőgazdaságban is megtalálják az innovációs és vállalkozási lehetőségeket

A hétvégén rendezték meg az első éjjel-nappal zajló agrárinnovációs ötletversenyen, a „Gazdálkodj okosan! NAK Agrotech Hackathon”-t, ahol egyetemisták dolgoztak agrárszakértőkkel. A Nemzeti Agrárgazdasági Kamara és a Design Terminal közös kezdeményezésének fő célja, hogy a legjobb, legújabb megoldások helyet találjanak maguknak az agrárszektorban, lehetővé téve az ágazat fejlődését. A verseny végén tartott prezentációk alapján a zsűri a verseny győztesének a BeeNet csapatát választotta, amely interaktív hálózat javaslatát dolgozta ki, méhészek, mezőgazdasági termelők és hatóságok közötti kapcsolattartásra.